Kvalitný materiál

Kvalitný materiál je štúdiový album bratislavskej hip-hopovej skupiny H16 vydaný pod vydavateľstvom Hip-Hop.sk a EMI. Album mal pôvodne vyjsť v apríli 2006 pod vydavateľstvom Hip-Hop.sk/Universal Music, ale kvôli problémom s vydavateľstvom Universal Music album nakoniec vyšiel pod Hip-Hop.sk/EMI. Album obsahuje hostí ako Rytmus, Tina, Vec, Čistychov a Slipo (obaja z petržalskej skupiny LUZA) a o hudobné produkcie sa postarali členovia H16 Abe, Grimaso a Otecko, ako aj Vec alebo český DJ Wich. Album bol nahraný v štúdiu Creative Music House a o mix sa postaral DJ Jazzy.

Albumu predchádzal dvojklip na skladby Idem si svoje/Ide karta a rádio verzia bola použitá aj na výberovke Nejbr Hip-Hop mix 1. Prvé informácie o albume hovorili o jednom intre, 14 skladbách a jednom skite. Skit nakoniec nebol použitý na albume a bola pridaná ešte jedna skladba.

Pilotným singlom z albumu sa stala skladba "Nech vidia" s hosťujúcim Rytmusom. K skladbe bol urobený videoklip, o ktorý sa postarali Imagine Vision a ktorý dosiahol úspech v relácii Music One na Markíze, bol nasadený v hitparáde XXL na STV a istý čas patril medzi najhranejšie klipy na hudobnej stanici Musicbox. Neskôr bol pridaný na voľné stiahnutie na stránke www.hip-hop.sk

Posledný videoklip bol spravený na skladbu "Zarábaj keš" a členovia H16 si v tomto klipe skúsili role predávača hotdogov či roznášača pizze.

Na skladbu "Nejsom falošný" bol urobený remix, kde sa okrem H16 objavili aj Supercrooo a Vec. Remix sa objavil na výberovke Nejbr Hip-Hop mix 2.

Z albumu sa predalo vyše 7000 kópii a dostal ocenenie - Platinovú platňu. Album bol tiež nominovaný na ocenenie hudobnej akadémie Aurel 2006 v kategórii Hip-Hop, ale cenu vyhral Rytmusov album Bengoro.

 Zoznam skladieb 
#		Názov	ProducentHosťDĺžkaPoznámka1„Intro“Abe1:14scratch: DJ Yanko Král2„Nech ti nejebe II“Otecko2:38scratch: DJ Yanko Král; skladba obsahuje prvky zo skladby „Nie“ od Gravis3„Kvalitný materiál“Grimaso3:414„Idem si svoje“Grimaso4:25scratch: DJ Yanko Král5„Zarábaj keš“Grimaso3:076„Nech vidia“GrimasoRytmus4:417„Nejsom falošný“Otecko4:188„Choré riadky“ Abe 3:499„Daj sa dokopy“AbeSlipo & Čistychov5:0310„Neverím ti“Abe4:17scratch: DJ Jazzy11„Tie isté pičoviny“Abe2:4812„Sedíme v aute“VecVec3:4313„Ide karta“Abe3:0214„Poď somnou von“GrimasoTina4:01skladba obsahuje prvky zo skladby „Sunrise“ od The Originals15„Nasávaj ten dym“Grimaso3:50scratch: DJ Yanko Král16„Neprestávam veriť“DJ Wich4:30skladba obsahuje prvky zo skladby „Long Ago And Far Away“ od Earl Klugh

 Výroba albumu 
 Michal "Majk Spirit" Dušička - rap
 Branislav "Otecko" Korec - rap, hudobná produkcia
 Juraj "Cigo" Wertlen - rap
 Grimaso - hudobná produkcia
 Abe - hudobná produkcia
 DJ Yanko Král - scratch
 DJ Jazzy - nahrávanie, mix, mastering, scratch
 Sado (RHB) - dizajn obalu
 Tomáš "DJ Wich" Pechlák - hudobná produkcia
 Branislav "Vec" Kováč - rap, hudobná produkcia
 Martina "Tina" Csillagová - spev
 Patrik "Rytmus" Vrbovský - rap
 Daniel "Čistychov" Chládek - rap
 Slipo - rap

 Umiestnenie v rebríčkoch 
RebríčekNajvyššiapozíciaSK Top 50 albumy3
 Referencie 

Kategória:Hudobné albumy z 2006
Kategória:Albumy H16